ทหาร-ตร.บุกจับแกนนำRKKหลังก่อเหตุโจมตีฐานทหารและยิง จนท.ดับ
ทหารพราน-ตร.ยะลา เข้าจับกุมมะสุกี สาและ แกนนำอาร์เคเค ตามหมายศาลจังหวัดนาทวี ก่อเหตุโจมตีฐานปฏิบัติการชุดพัฒนาสันติ และสังหาร จนท.ทพ. หลังสืบทราบหลบอาศัยอยู่บ้านใน อ.บันนังสตา,ผู้สื่อข่าวรายงานว่า เมื่อช่วงเย็นวันที่ 28 ธ.ค. เจ้าหน้าที่ตำรวจ นปพ.ภ.จ.ยะลา พร้อมชุดสืบ ภ.จ.ยะลา สนธิกำลังเจ้าหน้าที่ทหารพราน กรม ทพ. 41 กรม ทพ. 47 เข้าตรวจค้นบ้านเช่าไม่มีเลขที่ หมู่ 1 บ้านตะบิงติงงี ต.ตลิ่งชัน อ.บันนังสตา จ.ยะลา หลังสืบทราบว่า มีแนวร่วมกลุ่มก่อความไม่สงบระดับสั่งการเข้ามาอาศัยหลบซ่อนอยู่ภายในบ้านหลังดังกล่าว,เมื่อเจ้าหน้าที่ไปถึงได้เข้าทำการตรวจสอบ พบ นายมะสุกี สาและ อายุ 30 ปีอยู่บ้านเลขที่ 184/4 หมู่ 5 บ้านจาเราะบองอ ต.เขาตูม อ.ยะรัง จ.ปัตตานี ซึ่งเป็นบุคคลเป้าหมาย จึงได้ควบคุมตัวไว้ พร้อมยึดโทรศัพท์มือถือ จำนวน 2 เครื่อง นายมะสุกี สาและ เป็นผู้ต้องหาตามหมายจับศาลจังหวัดนาทวี ที่ 583/2558 ลงวันที่ 23 ต.ค.2558 ในข้อหาร่วมกันก่อการร้าย จากกรณีเกิดเหตุมีกลุ่มคนร้ายกว่า 10 คน ยกพวกเข้าโจมตีฐานปฏิบัติการชุดพัฒนาสันติ ซึ่งตั้งอยู่ในพื้นที่ หมู่ 1 บ้านเกาะแลหนัง ต.ปากบาง อ.เทพา จ.สงขลา เป็นเหตุให้ อส.เสียชีวิต 1 นาย และทหารพรานได้รับบาดเจ็บสาหัส 1 นาย เหตุเกิดเมื่อเวลา 18.25 น.วันที่ 24 ส.ค. 2554,หลังเกิดเหตุเจ้าหน้าที่หลายฝ่ายออกสืบสวนได้เบาะแส หลัฐาน ว่า นายมะสุกี สาและ มีส่วนเกี่ยวข้องกับการก่อเหตุดังกล่าว จึงได้ขอหมายจากศาลจังหวัดนาทวี พร้อมออกติดตามตัว ปรากฏว่านายมะสุกรี สาและ หลบหนีไปอาศัยอยู่ตามบ้านญาติหลายแห่ง จนกระทั่งเจ้าหน้าที่ตำรวจสืบทราบว่า นายมะสุกี สาและ มาหลบซ่อนและอาศัยอยู่ที่บ้านตะบิงตีงงี หมู่ 1 ต.ตลิ่งชัน อ.บันนังสตา จ.ยะลา จึงได้ติดตามไปจับกุมดังกล่าว สอบเบื่องต้นนายมะสุกียังให้การปฏิเสธ หลังจากนั้นจึงได้ควบคุมตัวไปยังกรมทหารพราน 41 ค่ายวังพญา ต.วังพญา อ.รามัน จ.ยะลา ดำเนินการสอบขยายผลขยายผลต่อไป.
ทหารพราน-ตร.ยะลา เข้าจับกุมมะสุกี สาและแกนนำอาร์เคเค ตามหมายศาลจังหวัดนาทวี ก่อเหตุโจมตีฐานปฏิบัติการชุดพัฒนาสันติ และสังหาร จนท.ทพ. หลังสืบทราบหลบอาศัยอยู่บ้านใน อ.บันนังสตา
จับแกนนำอาร์เคเค,มะสุกี สาและ,แนวร่วม,กลุ่มก่อความไม่สงบ,หมายจับศาลจังหวัดนาทวี,บ้านตะบิงตีงงี,โจมตีฐานปฏิบัติการชุดพัฒนาสันติ,ข่าว,ไทยรัฐออนไลน์,ข่าวทั่วไทย